Hazır ol (film, 1939)

Məzmun 
Təxribatçı sərhədi gizli yolla keçərkən onu tutub saxlamağa çalışan traktorçunu ağır yaralayır. Həyəcan siqnalı ilə ayağa qaldırılan sərhədçilər axtarışdan və təqiblərdən sonra sərhədi pozanları tuturlar. Yaralanmış traktorçunu isə Bakıya göndərirlər. Burada vaxtında görülən cərrahiyyə əməliyyatı və qan köçürülməsi nəticəsində onun həyatı xilas edilir. Dövlət sərhədinin pozulması ilə bağlı macəralı hadisələr fonunda qanköçürmənin müalicəvi üstünlükləri və donorluq təbliğ olunur.

 Film haqqında 
 Film Azərbaycan Dövlət Qanköçürmə İnstitutunun sifarişi ilə çəkilmişdir.
 Kinolent Azərbaycanda qan donorluğunun əhəmiyyəti haqqında söhbət açır.
 Filmdə görkəmli cərrah Fuad Əfəndiyev bu sahədəki elmi təcrübələrini nümayiş etdirir.
 Kinolentin bir parçası Azərbaycan Dövlət Film Fondunda saxlanılır. Filmin tamamı saxlanılmayıb.

 Filmin heyəti 

 Film üzərində işləyənlər 
 Quruluşçu rejissor: Mikayıl Mikayılov
 Ssenari müəllifi: Mikayıl Mikayılov
 Quruluşçu operator: Camal İsmixanov
 Quruluşçu rəssam: Viktor Aden

 Rollarda 
 Mirzə Mustafayev — traktorçu
 Y. Frik — təxribatçı
 Fuad Əfəndiyev — cərrah
 Aleksandr Popov — sərhəd zastavasının rəisi
 N. Kəsəmənski — sərhədi pozan
 Məmməd Babayev — ordinator

 Sponsor 
 Azərbaycan Dövlət Qanköçürmə İnstitutu

 Mənbə 
 Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 32; 95.

Kateqoriya:1939-cu ilin Azərbaycan filmləri
Kateqoriya:Detektiv filmləri
Kateqoriya:Macəra filmləri